tomron87/hebrew-wikipedia-sentences-corpus huggingface dataset:
חתימתו של מקליש ביריבתה העירונית של ברמינגהאם, אותה עזב רק חמישה ימים קודם לכן, יצרה מחלוקות קשות.
ברמינגהאם התלוננה כנגד אסטון וילה על כך שפנתה למקליש כשהיה תחת חוזה, בעוד הקבוצה טענה כי מקליש היה מאמן חופשי.
במקביל, אוהדי אסטון וילה הפגינו כנגד מקליש מחוץ לאצטדיון הקבוצה, ואף ריססו כתובות נאצה בגנותו על קירות מתחם האימונים.
מבחינה מקצועית, עונת הייתה חלשה מאוד עבור מקליש ואסטון וילה.
למרות החתמות מעניינות כמו שוער קבוצת מנצ'סטר סיטי, שי גיבן, והשאלתו של רובי קין מלוס אנג'לס גלאקסי, הוביל מקליש את הקבוצה למקום ה-16 בלבד, שתי נקודות מעל הקו האדום.
מקליש הוביל את הקבוצה לשיא קבוצתי שלילי של ניצחונות בית, ארבעה בלבד, ורשם את אחוזי ההצלחה הנמוכים בהיסטוריה למאמן אסטון וילה, 21.4 אחוז בלבד.
הוא פוטר מתפקידו ב-14 במאי 2012, יום אחד לאחר סיום העונה.
לאחר שפתח את עונת ללא קבוצה, התמנה מקליש לתפקיד המאמן של נוטינגהאם פורסט מליגת המשנה ב-27 בדצמבר 2012. הוא אימן בקבוצה במשך פחות משלושה חודשים, לאחר שהסכים עם הנהלת הקבוצה על פרידה ב-5 בפברואר 2013.
לאחר שלא אימן במשך כשנה וחצי, חידש מקליש את קריירת האימון באוגוסט 2014, כשחתם בקבוצת גנק הבלגית.
מקליש לא הצליח להוביל את קבוצתו לפלייאוף האליפות, וסיים את תפקידו בסיום עונת .
ב-28 בפברואר 2016 התמנה לתפקיד מאמן א-זמאלכ המצרית, אך פוטר ב-2 במאי, לאחר כחודשיים בלבד בתפקיד.
הוא הספיק להוביל את קבוצתו בעשרה משחקים בלבד, בהם רשמה שישה ניצחונות והפסידה פעמיים.
מקליש חזר לקדנציה שנייה כמאמן נבחרת סקוטלנד ב-16 בפברואר 2018, בחוזה לשנתיים, אך הוא פוטר ב-18 באפריל 2019 לאחר הפסד 3–0 לקזחסטן.
גביע הליגה הסקוטית (2): ,
מאמן החודש בפרמייר ליג: דצמבר 2009
אלכסנדרה "אלכס" פטריסיה מורגן קאראסקו היא כדורגלנית עבר אמריקאית ששיחקה בעמדת החלוצה.
כחברה בנבחרת הכדורגל של ארצות הברית, זכתה פעמיים בגביע העולם (קנדה 2015 וצרפת 2019), במדליית זהב אולימפית (לונדון 2012) ובמקום שני בגביע העולם (גרמניה 2011).
הפופולריות של מורגן מתוגברת על ידי חוזי הפרסום הרבים שלה עם נייקי וקוקה-קולה.
חוזי פרסום אלה, בנוסף למשכורת הגבוהה שהיא מקבלת בקבוצתה, הופכים את מורגן לכדורגלנית בעלת השכר הגבוה ביותר בעולם.
אלכס מורגן נולדה ביולי 1989 בסאן דימאס , קליפורניה, כבת הצעירה מבין שלושת הילדים של פמלה ומייקל מורגן.
מורגן החלה לשחק כדורגל בגיל 14, והצטרפה לקבוצת הילדות של אזור מגוריה.
כשהייתה בתיכון, היא נבחרה להרכב התיכונים של ה"אול-אמריקן" ואף הייתה חלק מתוכנית הפיתוח האולימפית (ODP) של קליפורניה.
בשנת 2007 היא החלה ללמוד באוניברסיטת קליפורניה בברקלי, ומיד הצטרפה לקבוצת הכדורגל שלה.
בכל ארבע שנותיה בברקלי, הובילה מורגן את הקבוצה בכמות השערים ואף הגיעה איתה לארבעה טורנירי NCAA.
בשנה השלישית של הלימודים, היא הייתה מועמדת לפרס הרמן, המוענק לכדורגלן ולכדורגלנית המצטיינים של ליגת הקולג'ים.
את התואר הראשון שלה בכלכלה פוליטית היא סיימה סמסטר אחד מוקדם יותר, כשלזכותה 45 שערים במדי קבוצת האוניברסיטה.
ב-14 בינואר 2011, נבחרה מורגן כבחירה הראשונה של דראפט ה-WPS על ידי קבוצת וסטרן ניו יורק פלאש.
כבר במשחק הבית הראשון של העונה, היא כבשה שער, והובילה את קבוצתה לניצחון 0-3 על אטלנטה ביט.
במהלך עונה זו, שיחקה מורגן 14 משחקים, כבשה ארבעה שערים וזכתה עם הקבוצה באליפות הליגה.
לאחר עונה זו, פורקה הליגה עקב מחסור במשאבים כספיים.
לאחר ששיחקה עונה אחת במדי סיאטל סאונדרס מהדבליו-ליג (ליגת המשנה האמריקאית), חתמה מורגן בינואר 2013 בפורטלנד ת'ורנס מה-NWSL - ליגה מקצוענית שבדיוק הוקמה.
היא סיימה את עונתה הראשונה בליגה כמלכת השערים של הקבוצה (בצוותא עם כריסטין סינקלייר), כשלזכותה שמונה שערים וחמישה בישולים, ואף נבחרה להרכב העונה המצטיינות השני של הליגה.
את העונה הסדירה סיימה הקבוצה במקום השלישי והצליחה להגיע לגמר הפלייאוף, שם ניצחה 0-2 את וסטרן ניו יורק פלאש, קבוצתה הקודמת של מורגן.
בעונתה השנייה בפורטלנד, לא הצליחה מורגן להתלבט יתר על המידה, אך בכל זאת כבשה שישה שערים, בישלה ארבעה בישולים ונבחרה פעם אחת לשחקנית השבוע של הליגה.
הקבוצה סיימה במקום השלישי לאחר העונה הסדירה, אך הפעם הודחה כבר במשחק הראשון של הפלייאוף על ידי האלופה שבדרך, קנזס סיטי.
ב-26 באוקטובר 2015, הועברה מורגן בטרייד לקבוצת אורלנדו פרייד.
ב-2017, הושאלה מורגן לליון, ושיחקה שם במשך שישה חודשים, שבמהלכם זכתה בליגת האלופות.
שנה אחר כך (עדיין ב-2017), חזרה לאורלנדו ושיחקה שם עד 2019, עת הכריזה שהיא בהיריון ובין אוגוסט 2019 עד נובמבר 2020 לא שיחקה אף משחק.
עקב מגפת הקורונה, משחקי הליגה המקצוענית לנשים בארצות הברית הופסקו, והיא הושאלה החל מספטמבר 2020 לקבוצת טוטנהאם הוטספרס הלונדונית.
היא יצאה ללונדון עם בתה התינוקת, וללא בעלה שנשאר בארצות הברית.
עובדה זו האיצה את סיום תקופתה בטוטנהאם, ועם פתיחת הליגה האמריקאית מחדש, היא חזרה לאורלנדו.
נבחרת הנערות והבכורה בנבחרת הבוגרת
כשהייתה בת 17, זומנה מורגן לראשונה לנבחרת ארצות הברית עד גיל 20. בעקבות פציעה ברגלה, היא ערכה את הופעת הבכורה שלה בנבחרת רק במאי 2008, במסגרת אליפות צפון ומרכז אמריקה לנערות שנערכה במקסיקו.
כבר במשחקה הראשון בנבחרת, נגד קובה, היא כבשה שער אחד והובילה את ארצות הברית עד לגמר האליפות, שם הפסידה לקנדה.
מספר חודשים לאחר מכן, הייתה מורגן חלק מסגל הנבחרת הצעירה שהשתתפה בגביע העולם בכדורגל נשים עד גיל 20 בצ'ילה.
במהלך הטורניר, היא כבשה ארבעה שערים, כולל את שער הניצחון בגמר מול צפון קוריאה.
בעקבות הצלחתה בטורניר, קיבלה מורגן את פרס כדור הכסף, המוענק לשחקנית השנייה בטיבה בטורניר בעוד חברתה לחוד, סידני לרו, זכתה בכדור הזהב.
במרץ 2010, ערכה מורגן את הופעת הבכורה שלה בנבחרת הבוגרת, במשחק נגד מקסיקו ומספר חודשים לאחר מכן, כבשה את שערה הראשון במשחק נגד סין.
אחד משעריה החשובים ביותר בקריירה הגיע חודש אחר כך, במשחק מוקדמות גביע העולם נגד איטליה.
היא עלתה מהספסל בדקה ה-86, ובדקה הרביעית של תוספת הזמן הצליחה לכבוש את שער הניצחון שהבטיח לארצות הברית את היתרון לקראת משחק הגומלין.
לאחר סיכום שני המשחקים, עלתה ארצות הברית לגביע העולם בפעם השישית בתולדותיה.
בגביע העולם 2011, הייתה מורגן לשחקנית הצעירה ביותר בסגל האמריקאי.
היא כבשה את שער הניצחון נגד צרפת בחצי הגמר של הטורניר, ובגמר נגד יפן כבשה את השער שהעניק יתרון 0-1 לאמריקאיות.
בהמשך גם בישלה שער לאבי וומבאק (בכך הייתה מורגן לכדורגלן הראשון אי פעם שכובש ומבשל בגמר גביע העולם), אך למרות היתרון המוקדם, השוו היפניות את התוצאה ובסופו של דבר ניצחו בדו-קרב בעיטות עונשין.
באותה שנה, היא סיימה במקום השמיני בקרב על תואר כדורגלנית השנה בעולם של פיפ"א.
בינואר 2012, כבר הפכה מורגן לשחקנית הרכב קבועה בנבחרת, וקבעה רצף של 14 כיבושים ב-12 משחקים רצופים, שנמשך עד מאי של אותה שנה.
ב-7 במרץ היא כבשה את השלושער הראשון שלה בנבחרת, במשחק על המקום השלישי נגד שוודיה בגביע אלגארבה.
ביוני של אותה שנה, היא הייתה מועמדת לפרס בקטגוריית פריצת השנה בספורט מטעם ESPN, אך הפסידה לג'רמי לין.
בטורניר הכדורגל של אולימפיאדת לונדון, כבר הייתה מורגן לאחת משחקניות המפתח של הנבחרת, שבסופו של דבר זכתה במדליית הזהב.
במשחק הפתיחה נגד צרפת היא כבשה צמד, ושער הניצחון שלה בדקה ה-123 בחצי הגמר נגד קנדה, הוכר על ידי פיפ"א כשער המאוחר ביותר שנכבש אי פעם בידי הנבחרת האמריקאית.
בגמר הטורניר נגד יפן, היא בישלה לקרלי לויד את שער הניצחון וסיימה את הטורניר עם ארבעה בישולים בסך הכל.
את שנת 2012, סיימה מורגן כמלכת השערים (28), מלכת הבישולים (21) ומלכת הנקודות (77) של הנבחרת האמריקאית.
בכך היא הצטרפה למיה האם, ככדורגלניות האמריקאיות היחידות שסיימו שנה קלנדרית עם למעלה מ-20 שערים ו-20 בישולים.
בנוסף, היא הייתה לאמריקאית הצעירה ביותר שמבשלת למעלה מ-20 בישולים בשנה אחת.
בעקבות הישגיה הבולטים בשנה זו, זכתה מורגן בפרס כדורגלנית השנה בארצות הברית, וסיימה במקום השלישי בפרס כדורגלנית השנה בעולם, אחרי אבי וומבאק ומרטה.
בגביע אלגארבה 2013, סיימה מורגן כמלכת השערים (בצוותא עם קוסוברה אסלאני השוודית), ואף כבשה את שני השערים בניצחון 0-2 בגמר על גרמניה.
בסוף שנה זו, היא הייתה מועמדת בפעם השלישית ברציפות לפרס כדורגלנית השנה בעולם, אך סיימה במקום הרביעי בלבד.
בנוסף, היא זכתה בפרס כדורגלנית השנה של CONCACAF, ואף הייתה לחברה הצעירה ביותר שנבחרה להרכב כל הזמנים של הנבחרת האמריקאית בדצמבר 2013.
לאחר ששיחקה רק שבעה משחקי נבחרת ב-2014 בעקבות פציעה, חזרה מורגן לגביע אלגארבה 2015, וזכתה עם ארצות הברית בטורניר.
לקראת גביע העולם 2015, היא התאוששה מפציעה בברך, ובמשחק האחרון של שלב הבתים חזרה להרכב הפותח.
את שערה היחיד בטורניר היא כבשה בשמינית הגמר נגד קולומביה, אך גם סחטה פנדל בחצי הגמר נגד גרמניה.
במשחק הגמר של הטורניר, היא פתחה בהרכב הראשון וניצחה עם הנבחרת 2-5 את יפן.
הייתה זו הזכייה השלישית של ארצות הברית בגביע העולם והראשונה מאז 1999.
הפולמוס סביב חגיגת "שתיית כוס התה"
לאחר ניצחון נבחרת ארצות הברית על תאילנד 13:0 באליפות העולם 2019, ספגו שחקניות הנבחרת ביקורות קשות אודות הצהלות והחגיגות שהשחקניות קיימו על המגרש גם כשכבשו כבר יותר משמונה ועשרה שערים, תוך השפלת השחקניות התאילנדיות.
לקראת משחק חצי הגמר נגד אנגליה, "הצהובונים האנגלים כינו את האמריקניות שחצניות, לא אהודות ולא פופולריות, וטענו שאפילו האוהדים הצרפתים, שבדרך כלל לא אוהדים את הבריטים, יתמכו בנבחרת אנגליה".
במצב של תיקו 1:1, כבשה אלכס מורגן את שער הניצחון, שלאחריו חגגה תוך הדמית שתיית כוס תה כלפי הקהל.
לפי הדיווחים בתקשורת, לאחר המחווה הזו, שהייתה בשליש האחרון של המשחק, "זכתה מורגן לדחיקת מרפקים וכניסות אגרסיביות לרגליה.
הביקורות באנגליה נמשכו גם אחרי המשחק, ובמולדתה המשיכה להיחשב ככוכבת על.
בראיון לעיתון הטלגרף, התרעמה מורגן על הכעסים שהופנו כלפיה, וטענה שכאשר גברים חוגגים בכל מיני מחוות מוחצנות, איש לא תוקף אותם.
בשנת 2022 נכללה ברשימת טיים 100 לצד בקי סאוורברון ומייגן ראפינו.
לאחר גביע העולם ב-2011, הפכה מורגן בין לילה לכוכבת אמריקאית.
בשנת 2012 היא נכללה בגיליון בגדי הים של ספורטס אילוסטרייטד, וב-2015 הופיעה לצד אבי וומבאק וסידני להרו על שער המגזין של ESPN.
היא בעלת חוזי פרסום קבועים עם נייקי, פנסוניק וקוקה-קולה וחוזים זמניים עם בנק אוף אמריקה, ESPN (לצידה של הופ סולו), ברידג'סטון וחברת תוספות התזונה GNC.
ב-2014 התארחה בסדרת הטלוויזיה של ניקלודיאון ניקי, ריקי, דיקי ודון בתפקיד עצמה.
במאי 2015, הופיעה מורגן בצוותא עם אבי וומבאק וכריסטן פרס בפרק של משפחת סימפסון.
חודש לאחר מכן, פורסם שמורגן, ביחד עם כריסטין סינקלייר וסטף קאטלי, יהיו הכדורגלניות הראשונות שיופיעו על האריזה של משחק הווידאו FIFA 16. משחק זה היה הראשון שכלל בתוכו נבחרות נשים לצד אלו של הגברים.
ב-31 בדצמבר 2014, נישאה מורגן לכדורגלן .
השניים הכירו זה את זה בזמן לימודיהם באוניברסיטת ברקלי.
במאי 2020 נולדה בתם הראשונה של הזוג, צ'ארלי אלנה קאראסקו.
בנובמבר 2017, אימצה אורח חיים טבעוני.
פרסשנהקטגוריהתוצאהמקורפרס בחירת הילדים של ניקלודיאון2025כוכבת הספורט האהובה
אלכסנדר סיריל סטפני הוא כדורגלן עבר אנגלי ששיחק בעמדת השוער.
סטפני שיחק לאורך מרבית הקריירה במנצ'סטר יונייטד, במדיה זכה בין היתר בגביע אירופה לאלופות, אליפות אנגליה וגביע ה-FA.
סטפני נכלל בסגל נבחרת אנגליה לטורנירי יורו 1968 ומונדיאל 1970, אך לא שותף במהלכם ורשם הופעה אחת בלבד במדי הנבחרת.
סטפני החל את הקריירה בקבוצת הנוער של עיירת מגוריו מיטשם.
משכשל במבחנים לפולהאם, המשיך סטפני את הקריירה הבוגרת בקבוצת נעוריו בעונת .
לאחר שתי עונות בקבוצה החובבנית, אותר סטפני על ידי מילוול מהליגה השלישית, שהציעה לו להיבחן בקבוצה בחוזה חובבני בשנת 1963. חודשיים לאחר מכן, לאחר שהצליח להרשים את הצוות המקצועי, זכה לחוזה מקצועני ראשון בקריירה במדי מילוול.
סטפני היה לשחקן הרכב קבוע לאורך כל החוזה במילוול.
בעונה הראשונה ירד עם הקבוצה לליגה הרביעית, אך חזר איתה כעבור עונה אחת לליגה השלישית.
בסך הכול בשלוש עונות במדי מילוול החמיץ סטפני משחק ליגה אחד בלבד, במחזור האחרון של עונת , ובסך הכול רשם 137 הופעות ליגה במדי הקבוצה.
בתקופה זו הפגין סטפני פוטנציאל רב, שזיכה אותו בשלוש הופעות במדי הנבחרת האולימפית של אנגליה.
במאי 1966, לקראת עונת , נמכר סטפני לצ'לסי מהליגה הבכירה תמורת סכום של כ-50 אלף ליש"ט.
מאמן צ'לסי, טומי דוקרטי, ייעד את סטפני לתפקיד השוער ברוטציה עם פיטר בונטי, אך כעבור שלושה חודשים, ולאחר שרשם הופעת ליגה אחת בלבד, נמכר סטפני למנצ'סטר יונייטד תמורת סכום של כ-55 אלף ליש"ט.
מאמן מנצ'סטר, מאט באזבי, החתים את סטפני על תקן השוער הראשון, בעקבות פציעתו הקשה של שוער הקבוצה הארי גרג.
כבר באותה העונה ערך סטפני 35 הופעות ליגה וזכה עם מנצ'סטר באליפות אנגליה.
בזכות התואר, השתתפה מנצ'סטר בטורניר גביע אירופה לאלופות בעונת , טורניר בו מעולם לא זכתה קבוצה אנגלית.
מנצ'סטר הצליחה להעפיל לגמר הטורניר, תוך שהיא מדיחה בין היתר את ריאל מדריד בחצי הגמר, ופגשה במשחק הגמר את בנפיקה ליסבון.
בדקות הסיום של המשחק, במצב של שוויון 1-1, הציל סטפני בעיטה חזקה מתוך הרחבה של אאוזביו, אותה קלט באופן מרשים.
ברגע נדיר של ספורטיביות, טפח הפורטוגלי על שכמו של השוער, ומחא לו כפיים על ההצלה.
המשחק הלך להארכה, ובה כבשה מנצ'סטר שלוש פעמים בדרך לזכייה בגביע אירופה הראשון אי פעם לקבוצה אנגלית.
לאחר הזכייה בגביע אירופה סבלה מנצ'סטר מתקופה ארוכה של חוסר הישגיות.
סטפני שמר על מקומו כשוער הבכיר של הקבוצה, גם כשזו ירדה לליגת המשנה בסיום עונת , תחת המאמן טומי דוקרטי שהיה מאמנו בצ'לסי.
באותה עונה כבש סטפני את שני השערים היחידים בקריירה שלו, שניהם בפנדל.
דוקרטי הצליח להחזיר את יונייטד לליגה הבכירה תוך עונה אחת כשהוביל אותה לזכייה באליפות ליגת המשנה.
עם חזרתה לליגה הבכירה, היה לסטפני תפקיד חשוב בסגל הקבוצה, כאשר המאמן דוקרטי בנה סגל צעיר ושאפתני.
מעבר להיותו השוער הבכיר של הקבוצה, היה לסטפני תפקיד חשוב כשחקן ותיק ובעל ניסיון המאזן בכך את שחקניה הצעירים של הקבוצה בחלק האחורי.
עם חזרתה לליגה הבכירה רשמה מנצ'סטר עונה מרשימה שהסתיימה במקום השלישי בטבלה, עם ארבע נקודות פחות מהאלופה ליברפול.
במקביל הגיעה הקבוצה לגמר גביע ה-FA, אך נוצחה 1-0 על ידי סאות'המפטון.
עונה אחר כך, בעונת , הגיעה מנצ'סטר פעם שנייה ברציפות לגמר, שם פגשה את ליברפול.
סטפני הצטיין בדקות הסיום של המשחק, שהסתיים בניצחונה של מנצ'סטר 2-1 ובזכייתה בגביע האנגלי.
הניצחון של מנצ'סטר מנע מליברפול זכייה בטרבל באותה העונה.
סטפני נותר בקבוצה לעונה נוספת, בה כבר לא היה הבחירה הראשונה ושיחק בפחות ממחצית משחקיה של מנצ'סטר בליגה.
בסיום העונה, לאחר 12 עונות במנצ'סטר, עזב סטפני את הקבוצה.
בסך הכול ערך סטפני 539 הופעות במדי מנצ'סטר יונייטד, מתוכן 433 הופעות ליגה.
הוא שמר 175 פעמים על רשת נקייה, ושבר שיא מועדון (שבהמשך נשבר על ידי סטיב קופל) עם 92 הופעות רצופות.
עם שני השערים שכבש, הוא השוער עם מספר השערים הגבוה ביותר במדי הקבוצה.
למעט פטר שמייכל, שכבש שער אחד במסגרת גביע אופ"א בעונת , סטפני הוא השוער היחיד שכבש עבור יונייטד במשחק רשמי מאז מלחמת העולם השנייה.
לאחר שעזב את מנצ'סטר יונייטד, הצטרף סטפני לדאלאס טורנדו מה-NASL האמריקאית.
הוא שיחק בקבוצה במשך שתי עונות, כשבתווך הושאל לאלטרינקהאם מהליגה החובבנית.
לאחר העונה השנייה בדאלאס, הצטרף פעם נוספת לאלטרינקהאם, ובמדיה פרש ממשחק פעיל בשנת 1982, כשהיה בן 40.
לאחר פרישתו היה סטפני למאמן שוערים, תפקיד אותו מילא בסאות'המפטון, אקסטר סיטי ומנצ'סטר סיטי.
על אף הצלחתו ויציבותו במדי מנצ'סטר, סטפני לא זכה לקריירה ארוכה במדי נבחרת אנגליה.
גורדון בנקס היה השוער הבכיר בנבחרת במשך תקופה ארוכה, וסטפני היה לשוער שני, ולעיתים קרובות גם שוער שלישי בסדר העדיפויות של אלף ראמזי, מאמן הנבחרת בתקופת השיא של סטפני בקריירה.
מאוחר יותר, השתלט פיטר שילטון על אפודת השוער, ושוב סטפני נותר כאופציית גיבוי בלבד.
לאחר העפלתה של אנגליה ליורו 1968, זכה סטפני לזימון לסגל האנגלי לטורניר.
ב-22 במאי 1968, במסגרת ההכנות לטורניר ושבוע לפני שזכה עם מנצ'סטר בגביע אירופה, ערך סטפני את הופעתו היחידה במדי אנגליה, בניצחון הביתי 3-1 על במשחק ידידות.
הוא נכלל בסגל הנבחרת גם לטורניר מונדיאל 1970, אך בשני הטורנירים לא זכה להופיע ונותר על הספסל בלבד.
אולכסי "אלכס" לן (באוקראינית: Олексій Лень; נולד ב-16 ביוני 1993) הוא כדורסלן אוקראיני בעמדת הסנטר המשחק בקבוצת ריאל מדריד מליגת העל הספרדית והיורוליג.
לן נולד בעיר אנטראציט שבמזרח אוקראינה, וכתלמיד תיכון למד בדניפרו.
בשנת 2009 השתתף באליפות אירופה בכדורסל עד גיל 16 כשחקן נבחרת אוקראינה, ושנה לאחר מכן יצג את נבחרתו באליפות אירופה עד גיל 18, אותה סיים עם ממוצעים של 16.0 נקודות (רביעי בטורניר), 11.4 ריבאונדים (שני בטורניר) ו-4.3 חסימות למשחק (ראשון בטורניר).
בסיום הטורניר החל לן לשחק כדורסל מקצועי, בגיל 17, כשחתם בקבוצת בי.סי.
בעונתו היחידה בקבוצה שותף בשלושה משחקים בלבד וקלע בסך הכול 4 נקודות.
קבוצתו סיימה את העונה במקום השביעי בליגה, עם מאזן ניצחונות 24–24.
בשנת 2011 עבר לארצות הברית, והחל ללמוד באוניברסיטת מרילנד.
במשחק הראשון של עונתו השנייה, 2012/2013, התמודדה מרילנד מול אלופת המכללות היוצאת, קנטקי, שהובלה על ידי ה המבטיח נרלנס נואל.
לאורך המשחק הציג לן יכולת מצוינת, כשהשיג 23 נקודות, 12 ריבאונדים ו-4 חסימות, ובמקביל עצר את נואל על 4 נקודות בלבד.
מרילנד הפסידה במשחק בתוצאה 69–72, אך תצוגתו של לן תרמה רבות למיצובו כאחד השחקנים המבטיחים בליגת המכללות.
ממוצעיו הכוללים לאורך עונת ה היו 11.9 נקודות, 7.8 ריבאונדים ו-2.1 חסימות למשחק.
לן נבחר על ידי פיניקס סאנס בבחירה החמישית של דראפט ה-NBA לשנת 2013, והפך לאוקראיני השישי אי פעם ב-NBA.
בעונתו הראשונה סבל ממספר פציעות בשני קרסוליו ובברכו השמאלית, אשר הגבילו אותו להשתתף ב-42 משחקים בלבד.
לאורך העונה תפקד לן כמחליפו מהספסל של מיילס פלאמלי, וקלע 2.0 נקודות בממוצע למשחק.
על אף שרשמה עונה טובה וניצחה 48 ממשחקיה (58.5%), נותרה פיניקס מחוץ לפלייאוף ה-NBA, בשל חלוקת הליגה לבתים אזוריים.
ב-25 המשחקים הראשונים של עונת המשיך לן לעלות מהספסל, אך החל מ-15 בדצמבר 2014 ועד סיום העונה החליף את פלאמלי כסנטר הפותח של הקבוצה.
במהלך העונה נפצע בקרסולו הימני ושבר את אפו, וב-69 המשחקים בהם שותף השיג ממוצעים של 6.3 נקודות ו-6.6 ריבאונדים למשחק.
לקראת עונת הצטרף לפיניקס הסנטר טייסון צ'נדלר, אשר לאורך מרבית העונה הוסט לעמדת הפאוור פורוורד, ושיחק על יד לן בקו הקדמי.
לן עצמו רשם עונה בריאה יחסית (78 משחקים) בה קבע שיאי קריירה בממוצעי נקודות (9.0), ריבאונדים (7.6) ואסיסטים (1.2) למשחק.
ב-4 במרץ 2016 קלע שיא קריירה של 31 נקודות בניצחון קבוצתו על אורלנדו מג'יק.
מאזן העונה הסדירה של הסאנס באותה עונה, 23–59 (28.0%), היה הגרוע בתולדות הקבוצה מאז עונת הבכורה שלה ().
לקראת עונת , לאחר חמש עונות בפיניקס, חתם לן על חוזה עם אטלנטה הוקס לשתי עונות, עבור כ-8.5 מיליון דולר.
בפברואר 2020 הועבר יחד עם ג'בארי פארקר בטרייד לסקרמנטו קינגס, בתמורה לדוויין דדמון.
לקראת עונת חתם לן על חוזה בטורונטו ראפטורס.
בינואר 2021 לן חתם בוושינגטון ויזארדס, בעקבות פציעתו של תומאס בראיינט.
ב-24 בינואר במשחקו הראשון במדי הויזארדס, לן קלע 11 נקודות והוריד 5 ריבאונדים בהפסד קבוצתו לסן אנטוניו ספרס.
באוגוסט 2021 חתם על חוזה בסקרמנטו קינגס, בה שיחק לתקופה קצרה בעבר, בשנת 2020.
בפברואר 2025 עבר בטרייד בחזרה לוושינגטון ויזארדס, אך לאחר כמה ימים שוחרר מהקבוצה וחתם בלוס אנג'לס לייקרס.
היינץ אלכסנדר "אלכס" נתן היה אתלט יהודי-גרמני, עיתונאי וסופר.
נתן נולד בברלין למשפחה מהמעמד הבינוני.
הוא למד משפטים, היסטוריה ומדעי המדינה באוניברסיטאות של ברלין, היידלברג, מינכן ולייפציג.
הוא כתב את עבודת הדוקטורט שלו על דרום מערב אפריקה בשנת 1930.
נוסף ללימודיו האקדמיים, מצא נתן זמן לקריירה ספורטיבית, באתלטיקה.
באליפות גרמניה שנערכה בברלין באוגוסט 1925 זכה נתן במדליית ארד בריצת שליחים 4x100 מטר בתוצאה של 42.6 שניות ביחד עם קבוצתו "פניקס קרלסרוהה" (Phönix Karlsruhe).
שנה לאחר מכן, באליפות גרמניה שנערכה בלייפציג באוגוסט 1926 הוא זכה במדליית זהב בריצת שליחים 4x100 מטר בתוצאה של 42.1 שניות.
באותה שנה הקבוצה קבעה בתחרות שנערכה בקאסל, בריצת שליחים 4x100 מטר שיא אירופה חדש של 41.9 שניות.
באליפות גרמניה שנערכה בברלין ביולי 1927 הוא זכה במדליית זהב בריצת שליחים 4x100 מטר ביחד עם פריץ גרבר היהודי, הלמוט שלוסקה ואלוף גרמניה הלמוט קרניג, חבריו למועדון הספורט שרלוטנבורג (Sport-Club Charlottenburg - SCC) בתוצאה של 41.3 שניות.
באליפות גרמניה שנערכה בדיסלדורף ביולי 1928 הוא זכה במדליית כסף בריצת שליחים 4x100 מטר בתוצאה של 42.0 שניות.
שבועיים לאחר מכן, הוא השתתף במשחקים האולימפיים שנערכו באמסטרדם כמאמן אתלטיקה.
בשנת 1929 שימש כקפטן נבחרת האתלטיקה של גרמניה בתחרות שנערכה בגרמניה נגד נבחרת האתלטיקה של שווייץ.
באליפות גרמניה שנערכה בברסלאו ב-22 ביולי אותה שנה הוא זכה במדליית זהב בריצת שליחים 4x100 מטר ביחד עם חבריו למועדון הספורט שרלוטנבורג, הלמוט קרניג, וילהלם גרוסר והרמן שלוסקה בשיא עולם חדש של 40.8 שניות, שיפור לשיא העולם של ארצות הברית וגרמניה (41.0 שניות).
שיא זה החזיק מעמד כ-3 שנים ונשבר על ידי אתלטים מגרמניה.
באותה אליפות, המועדון היהודי בר כוכבא ברלין (גאורג קורץ, פריץ גרבר, אוסקר קורץ וקורט לוין) זכה במדליית הארד בתוצאה של 42.2 שניות.
באליפות גרמניה שנערכה בברלין באוגוסט 1930 הוא זכה בפעם הרביעית במדליית זהב בריצת 4x100 מטר בתוצאה של 41.7 שניות.
עם עליית הנאצים לשלטון בשנת 1933 הוסר שמו מרשימת השיאים הלאומיים.
הוא היגר לשווייץ, ולאחר מכן באותה שנה לאנגליה, שם שינה את שם משפחתו לנתן.
מ-1935 ועד 1937 עבד נתן כעוזר במחלקה רוקפלר ליחסים בינלאומיים באוניברסיטת לונדון.
לאחר פרוץ מלחמת העולם השנייה נעצר נתן כ"אויב זר" ונכלא בקנדה משנת 1940. לאחר שחרורו מן המעצר, קיבל בשנת 1943 תפקיד בבית הספר "המלך" בווסטר כמנהל היסטוריה בכיר.
מאוחר יותר עבד נתן כעיתונאי וברדיו בגרמניה, באנגליה, בשווייץ ובאיטליה והפך לסופר.
הוא היה בין המייסדים של האגודה האנגלו-גרמנית וחבר באגודה הגרמנית לענייני חוץ.
אלכסנדרר ג'ונתן לות'ר הוא שחקן אנגלי.
מוכר בעיקר בזכות גילומו של אלן טיורינג הצעיר בסרט "משחקי החיקוי" (2014).
הוא זכה לשבחים בגילומו של התפקיד הראשי בסדרה "סוף הפאקינג עולם" (2017–2019) בתור ג'יימס.
לות'ר נולד בפטרספילד, המפשייר, הצעיר מבין שלושה.
הוא אמר כי שאיפתו להיות שחקן באה מן הצורך להמציא משחקים כדי לבדר את עצמו כילד.
שני הוריו הם משפטנים, ואילו אחיו הגדול, קמרון לות'ר, הוא מפיק סרטים.
יש לו גם אחות גדולה בשם אלי לות'ר.
בשנת 2009 כתב וביים לות'ר מחזה במסגרת מעורבותו במועדון הדרמה במכללת צ'רצ'ר.
הוא לא למד דרמה, עד לתפקידים המקצועיים הראשונים.
הוא היה אמור ללמוד היסטוריה באוניברסיטת קינגס קולג' בלונדון.
הוא התאמן בתיאטרון הנוער הלאומי.
הופעת הבכורה המקצועית של לות'ר הייתה בגיל 16, כאשר הופיע כג'ון בלייקמור ב'דאונט סאות' בתיאטרון פסטיבל צ'יצ'סטר.
הוא עשה את הופעת הבכורה שלו ב-2014 בסרט העטור פרסים "משחקי חיקוי", התפקיד זיכה אותו בפרס "מעריצי הקולנוע הלונדוני" של "ביצוע הבכורה הצעיר של השנה".
בשנת 2015, הוא הופיע בתפקיד משני בסרט "X+Y".
בשנת 2016, הוא זכה לתפקיד הראשי שלו ושיחק את אליוט, לצד ג'ולייט סטיבנסון בסרט הבריטי "Departure".
בשנת 2016 גילם את הדמות קני בפרק "לשתוק ולרקוד" של סדרת המדע בדיוני האנתולוגית "מראה שחורה".
הפרק קיבל אומנם ביקורות מעורבות, אך לות'ר זכה לשבחים ולהכרה משמעותית על ביצועיו.
בשנת 2017 החל לשחק בתפקיד הראשי בסדרה "סוף הפאקינג עולם" לצד ג'סיקה ברדן.
תפקיד זה גם זיכה את לות'ר בשבחי המבקרים.
בשנת 2020 גילם את אלכס גודמן בסרט המתח הצרפתי "המתרגמים".
שנהסרטתפקידהערות 2013 Benjamin Britten: Peace and Conflictבנג'מין בריטן 2014משחקי החיקויאלן טיורינג בצעירותו X+Yאייזק קופר2016Departureאליוט2017להתראות כריסטופר רוביןכריסטופר רובין בגיל 18פריק שואובילי בלום2018סיפורי רוחותסימון ריפקינדOld Boysמרטין אמברסון2020המתרגמיםאלכס גודמן2021הכרוניקה הצרפתיתמוריסוטהדו-קרב האחרוןשארל השישי, מלך צרפתEarwigלורנס2022החולה האבודבסטיאן2023For people in trouble סרט קצר; במאי ותסריטאי
מועמד – פרס אנני לדיבוב הטוב ביותר בתוכנית טלוויזיה/שידור אנימציה (2024)2025הנוסע השמיני: כדור הארץסי.ג'ייתפקיד ראשי; 8 פרקים
אלכס סנדרו לובו סילבה (בפורטוגזית: Alex Sandro Lobo Silva; נולד ב-26 בינואר 1991) הוא כדורגלן ברזילאי בעמדת המגן השמאלי בפלמנגו ובנבחרת ברזיל.
סנדרו נולד בקטאנדובה, סאו פאולו.
בגיל 15 החל לשחק במחלקת הנוער של אתלטיקו פרנאאנסה.
לאחר זכייה בתוארי נוער רבים, קודם אלכס סנדרו באוקטובר 2008 לקבוצה הבוגרת של פרנאאנסה.
בשנה זו ערך הופעה אחת בקבוצה הבוגרת, במסגרת ליגת העל הברזילאית, מול אינטרנסיונל.
בשנת 2009 לקח סנדרו חלק מרכזי בזכייה של פרנאאנסה באליפות פרנה, כאשר שיחק 8 משחקים.
הוא כבש את שער הבכורה שלו ב-25 בינואר, מול ריו ברנקו.
עד לסיום עונת 2009 שיחק סנדרו 16 משחקים בליגת העל הברזילאית.
ב-2010 חתם סנדרו על חוזה השאלה בן שנתיים לקבוצת סנטוס.
על מנת שקבוצתו הקודמת, אתלטיקו פרנאאנסה, לא תאבד את זכויותיו עליו, היא מכרה את כרטיס השחקן שלו לקבוצת דפורטיבו מלדונדו האורוגוואית.
באותה שנה סייע לקבוצתו החדשה לזכות בגביע הברזילאי.
זכייה זו אפשרה לסנטוס להעפיל לגביע ליברטדורס 2011. במפעל זה שיחק ב-11 משחקים, והיה חלק מרכזי בזכייה של קבוצתו בגביע.
ב-23 ביולי 2011 נרכש סנדרו על ידי פורטו תמורת כ-10 מיליון אירו.
ב-4 עונותיו בקבוצה הפורטוגזית, זכה סנדרו ב-2 אליפויות פורטוגל ובסופר קאפ הפורטוגלי.
ב-20 באוגוסט 2015 חתם סנדרו ביובנטוס, בעסקה ששוויה 26 מיליון אירו.
הוא ערך את הופעת הבכורה שלו במדי הקבוצה האיטלקית ב-12 בספטמבר, בתיקו 1-1 מול קייבו ורונה.
ב-21 בנובמבר בישל סנדרו לפאולו דיבאלה, בניצחון 0–1 על מילאן.
4 ימים לאחר מכן בישל שער ניצחון נוסף, למריו מנדז'וקיץ', מול מנצ'סטר סיטי, במסגרת ליגת האלופות.
שער זה הביא להעפלתה של יובנטוס לשלב הנוקאאוט.
ב-17 בינואר 2016 כבש את שער הבכורה שלו ביובנטוס, במסגרת הסרייה א', כאשר בעט מחוץ לרחבת ה-16, בניצחון החוץ 0–4 על אודינזה.
בעונתו הראשונה באיטליה זכה סנדרו בדאבל, הן באליפות איטליה והן בגביע האיטלקי.
בעונת 2016/2017, אף על פי שכבש שער עצמי בהפסד החוץ 1–3 לגנואה בחודש נובמבר, המשיך סנדרו ביכולתו הטובה מהעונה הקודמת.
מספר תצוגות מרשימות הביאו להדחתו של פטריס אברה מההרכב הפותח, ולתפיסת מקום זה על ידי סנדרו.
באותה עונה הופיע סנדרו ב-43 משחקים, ובכך היה לשחקן ששיחק את מספר המשחקים הרב ביותר ביובנטוס באותה עונה.
הוא כבש שלושה שערים, שיחק תפקיד מפתח בדאבל נוסף ואף סייע לקבוצתו להגיע לגמר ליגת האלופות, בו הפסידה 1–4 לריאל מדריד.
סנדרו נבחר לקבוצת השנה בליגה האיטלקית הבכירה לעונה זו.
בעונה העוקבת שיחק 39 משחקים, המשיך ביכולתו יוצאת הדופן, וכבש 4 שערים.
בעונה זו עזר ליובנטוס להשיג דאבל שלישי ברצף.
ב-26 באוגוסט 2024 חזר סנדרו לאחר 14 שנה לברזיל וחתם בפלמנגו.
סנדרו ייצג את נבחרת ברזיל עד גיל 23, המכונה הנבחרת האולימפית, באולימפיאדת לונדון ב-2012. הוא שיחק שלושה משחקים, כולל במשחק הגמר, בו הפסידה ברזיל 1–2 למקסיקו.
סנדרו ערך את הופעת הבכורה שלו בנבחרת ברזיל הבוגרת ב-10 בנובמבר 2011, בניצחון 0–2 על .
אלכסנדר טולוך מקווין הוא שחקן אנגלי.
מקווין הופיע בטלוויזיה, בקולנוע וברדיו בהפקות בריטיות כגון "הולבי סיטי", "Hut 33", "פיפ שואו", "The Thick of It", "איזו מאמי", ובסדרה הקומית "קרועים".
הוא גילם את דמות של המאסטר בתסכיתים של הסדרה "דוקטור הו" בהפקת Big Finish.
מקווין נולד באפסום שבמחוז סארי באנגליה.
הוא למד בבית הספר סנט ג'ון בלת'רהד, וסיים בהצטיינות את לימודיו בספרות אנגלית באוניברסיטת דרהאם.
הוא המשיך ללמוד לתואר מאסטר בפילוסופיה בקולג' פמברוק באוניברסיטת קיימברידג', וסיים ב-1998.
בין השנים 1992 ל-1995 היה מקווין חבר בתיאטרון הלאומי לנוער.
אחר כך הוכשר להיות בריסטר במידל טמפל.
הוא עבד כמנהל עסקים ב-Granada International, ועבד בבית הנבחרים הבריטי עם חבר ועדת תרבות ומדיה.
תפקידו הידוע ביותר הוא בדמות המרדים קית' גרין בסדרת הדרמה הרפואית "הולבי סיטי" בה שיחק בין מאי 2005 ליולי 2010 ב-75 פרקים.
מקווין שיחק בתפקיד ג'וליוס ניקולסון בסאטירה הפוליטית "The Thick of It", ובתפקיד סר ג'ונתן טון, שגריר בריטי באו"ם, בסרט הקולנוע "בסוד העניינים", שניהם בבימויו של ארמנדו יאנוצ'י.
ב-2007 הופיע מקווין בדמות ויקאר בספיישל עבור הקומיק ריליף של הסיטקום "מיסטר בין".
מקווין גילם את קווין סת'רלנד (אביו של ניל) בקומדיה "קרועים" של ערוץ E4. עוד שיחק בתפקיד הווארד בשני פרקים של הסדרה " Outnumbered" של ערוץ BBC1.
מקווין הופיע בפרסומות טלוויזיה עבור החברות Specsavers, דל, ו-Utterly Butterly.
הוא שיחק בסדרה "Kröd Mändoon and the Flaming Sword of Fire", שהופקה בשיתוף של קומדי סנטרל וה-BBC, בה גילם את ברנבוס, העוזר של הצ'נסלור דונגלור בגילומו של מאט לוקאס.
מקווין כיכב בתפקיד רוי טונט בסרט "The Hide" שהוקרן לראשונה בפברואר 2009 ברשת FilmFour.
ב-2009 זכה בפרס השחקן הטוב ביותר בפסטיבל הסרטים מרבלה על הופעתו בסרט.
עוד הופיע מקווין בסדרת סרטי וידאו ביוטיוב בתפקיד קלייב רודלו, דמות שטוענת להיותה "ה-DJ מספר אחד בעולם".
הסרטונים הם פרודיות שיצרו חברי Above & Beyond.
בסוף 2009 כיכב בפרקים אחדים בתוכנית הרדיו "The News at Bedtime" במגוון תפקידי משנה.
ב-2010 הופיע מקווין בתפקיד המו"ל מלקולם דודס בסרטו של וודי אלן "כשתפגשי זר גבוה ומסתורי".
באותה שנה שיחק בתפקיד קטן בסרט הקומדיה "ארבעה אריות".
ב-2014 שיחק בפרק "ההמנון הלאומי" בסדרת האנתולוגיה "מראה שחורה".
ב-2012 הופיע מקוון בספין אוף של הסדרה "דוקטור הו" בשם "UNIT: Dominion" בהוצאת "Big Finish Productions".
התפקיד שתואר בדמות "הדוקטור האחר" מתברר שהוא המאסטר.
ב-2014 חזר וגילם את הדמות בסדרת התסכיתים " Dark Eyes".
ב-2016 שיחק שוב באותו תפקיד לצדו של ג'פרי ביוורס שגילם את המאסטר בגלגול קודם בפרק "The Two Masters".
עוד שיחק מקווין בתפקיד אדמונד בקומדיה השחורה "הנדרבי" של ג'וליה דייוויס, לצדן של דייוויס ושל אלכסנדרה רואץ'.
ב-2015 שיחק מקווין בתפקיד הוב בסדרה "פומפידו" של ה-BBC לצדו של מאט לוקאס.
הוא גילם את לוק, רופא מיילד בכיר, בסדרה הקומית של רשת ITV "המיילד".
עוד ב-2015 גילם את הכרוז המלכותי בסרט "סינדרלה".
ב-2016 הופיע לצדו של מייקל קיין בסרט "Youth", וגילם את חבר הפרלמנט פטריק ג'רוויס בעונה השלישית של הסדרה "כנופיית ברמינגהאם".
ב-2021 גילם את דמותו של קאלום בסדרת הטלוויזיה "גורל: סאגת ווינX".
במאי 2021 לוהק מקווין לתפקיד בסדרת הטלוויזיה "להיות אליזבת".
אלכס לונדקוויסט (בשוודית: Alex Lundqvist; נולד ב-14 באפריל 1972) הוא דוגמן שוודי.
לונדקוויסט נולד בסטוקהולם והחל לדגמן בשנת 1996 שנפגש עם צלם האופנה ברוס וובר.
הוא הופיע בקמפיין של ורסצ'ה והוביל את הקמפיין של קארל לאגרפלד באירופה ואת הקמפיין של חברת הביגוד "GUESS" בארצות הברית ביחד עם הדוגמנית לטיסיה קסטה.
הוא הופיע במגזינים GQ, פלייגרל, ווג וElle.
הוא עבד עבור מספר מעצבים בניו יורק ונחשב לאחד הדוגמנים המובילים בעולם.
ב-1995 התראיין לתוכנית האופנה של MTV "בית הסגנון" (House of Style).
ב-2002 שיחק בסרט הטלוויזיה הצרפתי "Total Romance" ובסרט ההמשך שלו.
ב-2007 הופיע בקליף לשיר "Clumsy" של פרגי.
אלכס מרט (באיטלקית: Alex Meret; נולד ב-22 במרץ 1997) הוא כדורגלן איטלקי המשחק בעמדת השוער בנאפולי ובנבחרת איטליה.
כילד שיחק מרט במועדון הנוער של קבוצת החובבים דונטלו קאלצ'ו.
לאחר מכן עבר לשחק באודינזה, ובתחילת עונת 2015/2016 החל להשתלב בקבוצת הבוגרים של המועדון.
ב-2 בדצמבר 2015 ערך את הופעת הבכורה שלו בקבוצה הבוגרת במשחק הגביע האיטלקי נגד אטאלנטה.
ביולי 2016 הושאל מרט לספאל מהסרייה ב'.
לאחר שחזר לאודינזה לתקופה קצרה, בה לא שיחק, הוא הושאל שוב לספאל בעונת 2017/2018.
ב-5 ביולי 2018 חתם בנאפולי עד לתום עונת 2022/2023. נאפולי שילמה עליו כ-35 מיליון אירו לאודינזה.
ב-14 בפברואר 2019 ערך את הופעת הבכורה האירופית הראשונה שלו, בניצחון קבוצתו 3–1 על פ.צ.
אלכס יוג'ין ניואל הוא שחקן וזמר אמריקאי.
הוא מוכר בשל תפקידו בסדרת הטלוויזיה "Glee" שם שיחק את וויד "יוניק" אדמס.
בנוסף, בשנת 2018, ניואל שיחק בברודוויי בהצגה "Once on This Island".
ניואל נולד ב-20 באוגוסט 1992 בעיר לין, מסצ'וסטס שבארצות הברית.
כשהיה בגיל 6, אביו של ניואל מת ממחלת הסרטן.
ניואל היה חבר במקהלת בית ספרו ובמקהלה של הכנסייה בה התפלל.
בשנת 2012, ניואל סיים את לימודיו בבית הספר התיכוני "Bishop Fenwick".
מבחינה מוזיקלית, ניואל הושפע מדונה סאמר, דיאנה רוס, אריתה פרנקלין וביונסה.
בשנת 2011 היה ניואל מבין 34,000 האנשים אשר הגישו מועמדות לתפקיד בעונה הראשונה של "Glee".
בניגוד לשאר המתמודדים, סרטון המועמדות של ניואל זכה ללמעלה ממיליון צפיות במייספייס.
ניואל זכה במקום השני באודישנים ולא זכה להשתתף בסדרה.
עם זאת, המפיקים של הסדרה התרשמו מאוד מיכולותיו הווקאליות של ניואל והסכימו לארח אותו בשני פרקים של התכנית.
הוא לוהק לתפקיד של וויד "יוניק" אדמס, נערה
דמותו של ניואל בסדרה פרצה דרך בשל היותה אחת מן הדמיות הטרנסג'נדריות הראשונות על מסך הטלוויזיה בתוכניות הפריים טיים.
בשנת 2012, כשנה לאחר שהופיע בשני פרקים בסדרה, מפיקי התכנית הודיעו לניואל כי הוא ייכנס לצוות השחקנים הרשמי של Glee.
כתוצאה מכך, אלכס נאלץ לעזוב את לימודיו במכללת ברקלי למוזיקה.
ניואל הופיע כשחקן קבוע בעונה הרביעית והחמישית ובעונה השישית, ניואל הופיע למחצה בסדרה כשחקן משנה.
בעונה השישית ניאול שר את השיר "I Know Where I Been" מתוך המחזמר האמריקאי "היירספריי" עם מקהלת "טרנספרסונס" המונה 200 איש.
באוקטובר 2013, אלכס הודיע כי הוא הוחתם בחברת ההקלטות האמריקאית "Big Beat Records" וכי הוא יוציא בקרוב את אלבום הבכורה שלו.
בנוסף, חשף כי הוא ייוצג על ידי המפיק האמריקאי, אדם אנדרס.
ב-3 ביוני 2014, ניואל הוציא את הסינגל הראשון שלו, "Nobody to Love", לפלטפורמות השונות.
בשנת 2015, ניואל החל להפיק שירי כיסויי לשירים של אמנים שונים.
במרץ באותה השנה, ניואל הפיק גרסה חדשה לשיר "Stronger" של הלהקה קלין בנדיט.
מאוחר יותר באותו החודש, אלכס והדיג'יי הרוסי, מטווי אמרסון, פרסמו גרסה חדשה לשיר "Show Me Love" של רובין סטון בסגנון דיסקו-האוס.
בדצמבר באותה השנה, ניואל פרסם גרסת כיסויי לשיר "O Come, All Ye Faithful" לכבוד חג המולד.
בינואר 2016, אלכס פרסם את הסינגל הראשון שלו, "This Ain't Over", שצבר שבחים רבים מן התקשורת העולמית.
מגזין אאוט כתב על השיר כי "סגנון הדאנס-פופ מחייה ללא רבב את הדיסקו הישן והטוב ולו לכמה דקות קצרות.
ללא גימיקים זולים, ניואל מצליח לשיר את This Ain't Over בכישרון טהור.
מגזין ניו יורק כתב כי "ניואל הוא אחד הדיוות הגדולות ביותר של העולם העכשווי".
ב-8 באפריל 2016, אלכס פרסם את הסינגל השני שלו, "Kill the Lights", שהפך לאחד מן השירים שאלכס ביצע כחלק מהדרמה האמריקאית של HBO, ויניל.
2016–הווה: פרסום אלבום הבכורה והמשך קריירת המוזיקה והמשחק
בשנת 2015, הוענק לאלכס פרס הוקרה מיוחד בטקס פרסי התקשורת של הליגה ההומו-לסבית נגד השמצה.
ב-3 ביוני 2016, כחלק ממיזם ההתרמה לפרויקט טרוור, אלכס הוציא את הסינגל השלישי שלו, "Need Somebody" שהתגלה כשיר הראשי של אלבום הבכורה של ניואל.
השיר יצא לאייטונס ולאפל מיוזיק ביום פרסומו ולשאר הפלטפורמות כעבור כמה ימים.
ביולי 2016, אלכס השתתף בסינגל הצדקה, "Hands", שנכתב על ידי ג'סטין טרנר, ג'וליה מייקלס ו-BloodPop והופק על ידי מארק רונסון.
אלכס שר לצד הזמרים בריטני ספירס, גוון סטפאני, מייגן טריינור, טרוי סיון, סלינה גומז, קייסי מאסגרייבס, מרי ג'יי בלייג', ג'ייסון דירולו, אימאג'ין דראגונז, ג'ניפר לופז, אדם למברט, פינק, רופול ונייט רוס.
בשנת 2017, ניואל הופיע לראשונה בתיאטראות ברודוויי במחזמר "Once on This Island".
בשנת 2020, אלכס החל להופיע בדמה המוזיקלית, "הפלייליסט של זואי", בתפקיד מו, תקליטן ג'נדרקוויר שגר דלת מול הגיבורה הראשית של הסדרה המוזקלית.
אלכס מגדיר את עצמו כהומוסקסואל.
2015 – "Stronger" (בשיתוף פעולה עם קלין בנדיט)
2015 – "All Cried Out" (בשיתוף פעולה עם בלונד)
2019 – "Rescue Me" (בשיתוף פעולה עם דייוויד מייקל סולומון)
שניםסדרהתפקידהערות2012–2015Gleeוויד "יוניק" אדמס2013"Geography Club"אייק2015"Imaginary Friend"סאם2015"Resident Advisors"מורגן2019אימפריההיי ביוטיפול2020תוכנית המציאות "RuPaul's Secret Celebrity Drag Race"בתפקיד עצמו2020–הווההפלייליסט של זואימו2022בואו ללמוד עם פיבי!מלירה (קול)דיבוב2025עוד בקשה מסתורית (אנ')ויקי
שניםהצגהתפקידהערות2017–2018"Once on This Island"אסאקה2020יוסף וכתונת הפסים המשגעתמספר2022–2023Shuckedלולוברודוויי
פרס טוני לשחקן המשנה הטוב ביותר במחזמר (אנ') (2023)
שנהמועמדפרסתוצאה2019Once on This Island (בביצועו של אלכס ניואל)פרס הגרמי לאלבום התיאטרון הטוב ביותר
אלכס פארן (31 במרץ 1940 – 6 בינואר 2021) היה קצין צה"ל בדרגת תת-אלוף בחיל הים הישראלי.
פיקד על מספנת חיל הים והתקדם לראש מספן הציוד בדרגת תת-אלוף, התפקיד הבכיר ביותר בתחום הטכני בחיל הים.
לאחר שחרורו מצה"ל שימש במגוון תפקידים בתכנון המים לישראל.
היה גם מנכ"ל שירות התעסוקה ומועמד לראשות עיריית חדרה.
פארן נולד ב-31 במרץ 1940 בבוקרשט, רומניה, ללילי ויצחק פרנקל.
מוצאה של משפחתו מצד אמו, מאזור העיר טירגו מורש בטרנסילבניה.
בשנות השלושים של המאה העשרים, עלתה המשפחה לארץ ישראל, אך מקץ שנתיים שבה המשפחה לרומניה.
באותה עת הכירו הוריו, באמצעות דודו ששיחק בקבוצת כדורגל מקומית יחד עם אביו.
בגיל ארבע התייתם מאמו, שמתה בדלקת ריאות.
בשנת 1950 עלתה המשפחה לישראל והגיעה לחדרה.
פארן למד בכיתות ה'–ח' בבית הספר ארלוזורוב בחדרה.
ב-1 בספטמבר 1955 הצטרף לבית הספר לקציני ים עכו במגמת מכונה ימית.
מתכונת הלימודים בבית הספר הייתה ארבע שנים כבית ספר תיכון ושנה חמישית בקורס חובלים.
במהלך לימודיו בעכו שיחק כבלם בקבוצת הכדורגל הפועל חדרה, ששיחקה בליגה הבכירה.
ב-26 באוקטובר 1959 התגייס לקורס קצינים בבית הספר לקצינים של צה"ל, אז במחנה סירקין.
בסיום הקורס עברו הבוגרים לבה"ד חיל הים, והחלו בקורס חובלים, שהסתיים ב-7 בפברואר 1961, ואז הוסמך כקצין מכונה בחיל הים.
פארן שירת כקצין במערך הטכנולוגיסטי של חיל הים ובין היתר הדריך בקורס חובלים.
לאחר מכן יצא ללימודי הנדסת מכונות בטכניון.
בשנת 1967, עם תום לימודיו, צורף לצוות הפיתוח של מערכות טילי הגבריאל שיועדו להתקנה בספינות סער.
במסגרת תפקיד זה יצא למפעל גלילאו בפירנצה ולקראת היציאה שינה את שם משפחתו מפרנקל לפארן.
בתחילת שנות השבעים, מונה למפקד בית מלאכה מכשירים של מספנת חיל הים.
בקיץ 1973, מונה פארן לראש ענף מערכות נשק, והועלה לדרגת סגן אלוף.
בתפקיד זה היה שותף להצלחתו הגדולה של חיל הים בקרבות הימיים, במלחמת יום הכיפורים.
בין השנים 1976 ל-1978 שימש כמפל"ג טכני של זירת ים סוף והיה אחראי לתקינות כלי השיט בזירה וכשירותם.
בשנת 1979 קיבל פארן את הפיקוד על מספנת חיל הים והועלה לדרגת אל"ם.
המספנה פעלה במקומה החדש במערב נמל חיפה, ובין המשימות שהוטלו עליה היו העברת האחריות על תיקוני אמל"ח שייטת 13 מאחריות השייטת לאחריות המספנה.
במהלך שירותו בתפקיד זה פרצה מלחמת שלום הגליל.
המספנה פעלה לתחזוקת שייטת הנחתות.
בתחילת שנת 1983 מונה לראש מחלקת ארגון ולוגיסטיקה במספן הציוד.
לאחר כחצי שנה קיבל פארן את תפקיד ראש מספן הציוד של חיל הים והועלה לדרגת תא"ל.
במהלך שירותו בתפקיד זה בוצע התכנון והרכש של צוללות הדולפין הראשונות וקורבטות הטילים סער 5.
בשנת 1994 מונה למנכ"ל שירות התעסוקה, תפקיד בו שימש עד שנת 1996.
בתחילת שנות ה-2000 היגר פארן מישראל למשך כעשור, בו שימש כמנכ"ל תה"ל רומניה והיה אחראי על ביצוע פרויקטים של תשתית לאספקת מים וביוב ברומניה.
ב-28 בנובמבר 1961 נישא פארן לנעמי לבית אופנהיימר ולזוג נולדו שני בנים ובת.
ב-6 בינואר 2021 הלך פארן לעולמו בביתו ונקבר בבית העלמין "מנוחת עולם" בנתניה.
אלכס לנדי הוא שחקן ודוגמן אמריקאי, הידוע בעיקר בזכות תפקידו כד"ר ניקו קים בסדרה "אנטומיה של גריי" של רשת ABC והנרי לי בסדרת הטלוויזיה "רעבים" מבית נטפליקס.
לנדי נולד בעיר ניו יורק.
הוא למד בבית הספר התיכון האזורי נורת' ואלי בדמהרסט.
ב־6 בספטמבר 2018 פורסם כי לנדי לוהק לתפקיד בסדרת הטלוויזיה "האנטומיה של גריי" של רשת ABC, בעונה 15, שם הוא מגלם את ד"ר ניקו קים, המנתח הגברי ההומו הראשון בסדרה.
דמותו, המנתח הגברי הראשון ממוצא אסייתי, הפכה לפייבוריטית באופן מיידי.
לאחר ליהוקו לסדרה, הוא הופיע על שער גיליון פברואר 2019 של מגזין Attitude" .
בגיליון פברואר / מארס של מגזין דה מאן, מגזין אופנה ואורח חיים לגברים באינדונזיה, הופיע מאמר על לאנדי.
בשנת 2019 החל לשחק בתפקיד משני בעונה השנייה של הסדרה של נטפליקס "רעבים".
הוא גם התארח בקומדיית המצבים "אמא אמריקאית" ששודרה ברשת ABC.
בשנת 2021 החל לגלם את דמותו של ברט בסדרת הטלוויזיה "ווקר" של רשת The CW, סדרה זו מהווה ריבוט לסדרה משנות התשעים "ווקר".
באפריל אותה שנה, הופיע בוידאו קליפ לסינגל "Kiss Me More", של דוג'ה קאט בה היא מארחת את סיזה.
שנה סדרה תפקיד הערות 2017 בול מושבע #1 פרק: "School for Scandal" 2018–2024 האנטומיה של גריי ד"ר ניקו קים תפקיד חוזר; (עונה 15–הווה); 43 פרקים2019אמא אמריקאיתגרגפרק: "The Minivan" רעבים הנרי לי תפקיד חוזר; (עונה 2); 4 פרקים2020תחנה 19ד"ר ניקו קים3 פרקיםConnectingקמרון2 פרקים 2021 ווקר ברט תפקיד חוזר; 8 פרקים
ג'ון אלכסנדר מקמילן השלישי הוא פוליטיקאי לשעבר אמריקאי מהמפלגה הרפובליקנית, שייצג במשך עשור בין השנים 1985–1995 את מחוז הקונגרס התשיעי של מדינת קרוליינה הצפונית בבית הנבחרים של ארצות הברית.
מקמילן נולד בשארלוט, עיר הבירה של קרוליינה הצפונית, וסיים את לימודיו התיכוניים בתיכון וודברי ופורסט שבעיירה אורנג' בווירג'יניה.
בשנת 1954 השלים באוניברסיטת קרוליינה הצפונית בצ'אפל היל לימודי תואר ראשון בהיסטוריה, וב-1958 קיבל תואר שני מאוניברסיטת וירג'יניה.
בעת היותו סטודנט באוניברסיטת קרוליינה הצפונית בצ'אפל היל היה חבר באחווה סיגמא אלפא אפסילון.
כמו כן, בשנים 1954–1956, היה קצין מודיעין מיוחד בצבא ארצות הברית.
בתום שירותו ב, עבד מקמילן בעולם בנקאות ההשקעות.
מ-1970 עד 1976 היה סמנכ"ל כספים בחברה "Ruddick Corp", ובין השנים 1977–1983 היה מנכ"ל רשת הסופרמרקטים "האריס טיטר" (Harris Teeter).
בטרם נבחר אל הקונגרס של ארצות הברית בבחירות 1984, היה מקמילן חבר במועצת הנציבים של מחוז מקלנבורג ולאחר מכן כיושב ראש מועצת השירותים החברתיים של המחוז.
משנבחר לבית הנבחרים של ארצות הברית בנובמבר 1984, מקמילן הושבע לתפקידו בראשית ינואר 1985. אחרי חמש תקופות כהונה בבית הנבחרים, הוא בחר שלא להתמודד מחדש בבחירות אמצע הכהונה ב-1994. אחרי פרישתו מהקונגרס היה במשך שלוש שנים חבר בסגל "המצודה" , האקדמיה הצבאית של קרוליינה הדרומית.
מונטה נולד ברומניה ולמד באקדמיה לדרמה בקלוז', ב-1970 עלה לארץ, ושיחק בתיאטרון חיפה ובתיאטרון הבימה.
בין המחזות שהופיע נמנים "קרום" ו"שידוכים".
ב-1977 שיחק בסרט "פנטסיה על נושא רומנטי", בתפקיד יעקב קולף, אדם פשוט שמלכת שוודיה מצילה אותו.
ב-1980 שיחק את פיינרו בסרט "הפחדנים".
ב-1981 הופיע בתפקיד קטן של נהג בסרט "לא לשידור".
ב-1982 הופיע בסרט "האיש שבא לקחת" גילם את פרידמן.
ב-1992 שיחק בסרטה של דליה הגר "קיץ אצל אריקה", לצדה של אלישבע מיכאלי.
ב-1999 שיחק בסרט "שקרים לבנים".
ב-2002 גילם את בן זוגה של מיכל ינאי בסרט "תמונה קבוצתית עם אישה".
בשנה זו גם שיחק בסרט הסטודנטים "מקרה קריות".
הוא היה נשוי לשחקנית ג'יטה מונטה.
אלכסנדר חאבייר מוני הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס השני של מדינת וירג'יניה המערבית.
מוני, חבר המפלגה הרפובליקנית, מייצג מחוז קונגרס זה – הכולל בתוכו את עיר הבירה צ'ארלסטון – בבית הנבחרים מאז 2015. במקור מוני ממרילנד, שם היה חבר הסנאט המדינתי ויושב ראש המפלגה הרפובליקנית במדינה.
אמו של מוני, לאלה, הייתה פליטה קובנית שנמלטה ממאסר פוליטי בגיל 21, זמן קצר לאחר הפלישה למפרץ החזירים.
אחיה הבכור הוא ראש עיריית מיאמי לשעבר חאבייר סוארס, ומוני הוא בן דודו של ראש העיר הנוכחי של מיאמי, פרנסיס סוארס.
סבו וסבתו מצד אביו הם אירים אמריקאים ילידי אירלנד.
אביו, וינסנט, גדל בלונג איילנד שבניו יורק.
מוני נולד בשנת 1971 בוושינגטון הבירה, וגדל בפרדריק שבמרילנד.
הוא סיים את לימודיו בבית הספר התיכון העירוני של פרדריק, שם נבחר לנשיא מועצת התלמידים.
בשנת 1993 השלים מוני בדארטמות' קולג' לימודי תואר ראשון בפילוסופיה.
בעת לימודיו בדארטמות', התמודד אל בית הנבחרים של ניו המפשייר במחוז הבחירה העשירי שבמחוז גרפטון.
הוא סיים במקום האחרון עם 8% מהקולות.
ב-2007 נבחר מוני לוועד המנהל של בוגרי דארטמות' קולג'.
בראשית 2008 נסע לניו המפשייר כדי לתמוך בהצעת חוק מדינתית שתדרוש את אישור בית המחוקקים בניו המפשייר לתיקונים אותם ביקש חבר הנאמנים הפרטי של דארטמות' קולג' לבצע במכללה.
בתום לימודיו הגבוהים התמחה מוני אצל חבר הקונגרס אד רויס מקליפורניה ולאחר מכן כעוזר בסגל חבר בית הנבחרים רוסקו ברטלט ממרילנד.
ב-1995 היה לאנליסט חקיקה בסיעה הרפובליקנית בבית הנבחרים.
מ-1999 ועד 2011 ייצג מוני את מחוז הבחירה השלישי בסנאט של מרילנד, המכסה חלקים ממחוזות וושינגטון ופרדריק שבצפון המדינה.
מוני נבחר לראשונה לתפקיד ב-1998 אחרי שגבר על ג'ון דר, הנציג הרפובליקני המכהן, בבחירות מקדימות.
במהלך בחירות אמצע הכהונה ב-2002 נבחר מחדש לסנאט המדינתי באנאפוליס.
הוא שימש כמנכ"ל המרכז הלאומי לעיתונאות בשנים 2005–2012. בבחירות 2010 הפסיד לראש עיריית פרדריק רונלד נ.
ב-11 בדצמבר אותה שנה נבחר ליושב ראש המפלגה הרפובליקנית במרילנד.
החלוקה המחודשת של מחוזות הבחירה במרילנד אחרי תוצאות מפקד האוכלוסין של ארצות הברית ב-2010 שינתה באופן משמעותי את גבולות מחוז הקונגרס השישי של חבר הקונגרס רוסקו ברטלט.
מחוז קרול – מעוז רפובליקני מובהק – כמו גם חלקים רפובליקנים נוספים במחוזות בולטימור, פרדריק והרפורד הועברו מחוץ למחוז, ובמקומם סופח לשטחי המחוז רובע דמוקרטי במחוז מונטוגומרי.
מוני ייסד ועדת גישוש לקראת התמודדות נגד ברטלט בפריימריז הרפובליקנים, אך לבסוף נמלך בדעתו.
במרץ 2012 הגיש מוני את מועמדותו בבחירות 2014 לייצוג מחוז הקונגרס השישי של מרילנד בבית הנבחרים של ארצות הברית.
לאחר מכן הוא נסוג מהמועמדות מכיוון שעדיין היה מנהל ההסברה במשרה חלקית במשרדו של ברטלט.
כללי האתיקה של בית הנבחרים אינם מאפשרים לעובדי הקונגרס להישאר מועסקים בתפקידם בעת מסע בחירות.
לאחר מכן עבר מוני לעיירה צ'ארלס השוכנת במדינת וירג'יניה המערבית, והכריז על התמודדותו במחוז הקונגרס השני של המדינה.
נציגת המחוז שלי מור קפיטו עזבה את בית הנבחרים האמריקאי כדי להתמודד אל הסנאט של ארצות הברית.
במהלך מסע הבחירות נמתחה עליו ביקורת מצד תומכי המפלגה הדמוקרטית על היותו אופורטוניסט.
ב-13 במאי 2014 נבחר למועמד המפלגה, ובנובמבר אותה שנה נבחר אל הקונגרס ה-114 של ארצות הברית.
מוני הפך ללטיני הראשון שנבחר למשלחת וירג'יניה המערבית אל הקונגרס.
בשנת 2021, במהלך הצבעה בבית הנבחרים על גינוי ההפיכה הצבאית במיאנמר שהתקבל באופן גורף, נמנה מוני בין 14 הרפובליקנים שהצביעו נגד הגינוי, מסיבות שדווחו כלא ברורות.
וירג'יניה המערבית איבדה מושב בקונגרס כתוצאה ממפקד האוכלוסין של ארצות הברית בשנת 2020. בית המחוקקים המדינתי חילק מחדש את המדינה לשני מחוזות: אחד בצפון ושני בדרום, תוך שהוא נוטש את נוהגו הוותיק להתחיל את המספור מהצפון, ומקצה את המחוזות הדרומיים אל מחוז הקונגרס הראשון.
המשמעות היא שנציג המחוז הראשון דייוויד מקינלי ומוני מתגוררים שניהם במחוז הקונגרס השני המאוחד והחדש.
שניהם הכריזו על תוכניות לרוץ לכהונה מחדש, ולפיכך התמודדו זה בזה במהלך הבחירות המקדימות של המפלגה הרפובליקנית במאי 2022. מוני זכה לתמיכה מצידו של הנשיא לשעבר דונלד טראמפ, וזכה במועמדות מטעם המפלגה הרפובליקנית בבחירות הכלליות שהתקיימו ב-8 בנובמבר 2022.
אלכס מרפי הוא שחקן קולנוע וטלוויזיה אירי.
הוא ידוע בעיקר בזכות תפקידו בתור קונור מקסוויני בסרט הקומדיה "העבריינים הצעירים" משנת 2016, עליו קיבל מועמדות IFTA לשחקן הטוב ביותר בתפקיד ראשי.
הוא חזר על תפקידו בסדרת הטלוויזיה משנת 2018 באותו שם, בהפקת ה-BBC.
מרפי נולד בשנת 1997. הוא גדל במחוז קורק.
בשנת 2016 הופיע לראשונה בקולנוע בסרט "העבריינים הצעירים".
על משחקו היה מועמד לפרס השחקן הטוב ביותר בטקס פרס הקולנוע והטלוויזיה האירי.
בשנת 2018 הוא חזר על תפקידו בעיבוד לסדרת הטלוויזיה.
בשנת 2021 לוהק לתפקיד פיליפ בסדרת הטלוויזיה "שיחות עם חברים".
שנה כותרת תפקיד הערות 2016 העבריינים הצעירים קונור מקסוויני סרט קולנוע, תפקיד ראשי 2018–2020 העבריינים הצעירים תפקיד ראשי; 13 פרקים 2022 שיחות עם חברים פיליפ תפקיד משני, 7 פרקים
הוא זכה בשנת 2017 בפרס רוס האברד על משחקו.
במרץ 2019, יחד עם הכוכב השותף שלו מהעבריינים הצעירים כריס וואלי, אלכס היה מועמד משותף לפרס אגודת הטלוויזיה המלכותית בקטגוריית ההופעה הטובה ביותר לשחקן בקומדיה.
אלכס מיכאלידס הוא סופר ותסריטאי בריטי-קפריסאי שספריו רבי מכר.
רומן הביכורים שלו, המותחן הפסיכולוגי "המטופלת השקטה" יצא לאור ב 2019, הוא רב מכר של הניו יורק טיימס והסאנדיי טיימס, ונמכר בלמעלה ממיליון עותקים.
מיכאלידס נולד בקפריסין לאב קפריסאי ולאם אנגלייה.
הוא למד ספרות אנגלית בטריניטי קולג', אוניברסיטת קיימברידג'.
לאחר סיום הלימודים, עשה תואר שני בכתיבת תסריטים במכון האמריקאי לקולנוע בלוס אנג'לס.
כמו כן, למד פסיכותרפיה במשך שלוש שנים, ועבד במשך שנתיים במתקן פסיכיאטרי מאובטח לצעירים.
עבודה זו סיפקה לו חומר והשראה לרומן הביכורים שלו "המטופלת השקטה".
רומן הביכורים של מיכאלידס "המטופלת השקטה" זכה להצלחה רבה.
הוא זכה בפרס בחירת Goodreads עבור ספר המסתורין והמותחן הטובים ביותר לשנת 2019. כמו כן נבחר לספר החודש בטיימס, לספר השנה של בארנס אנד נובל, והיה רב מכר של הניו יורק טיימס ושל אמזון.
הספר תורגם לעברית על ידי רחל פן והוצא לאור על ידי הוצאות ידיעות ספרים ופן בשנת 2019. חברת ההפקה של בראד פיט, Plan B מתכננת להפיק את "המטופלת השקטה" כסרט.
הרומן השני של מיכאלידס, "הבתולות" פורסם ב-10 ביוני 2021 בהוצאת אוריון (בריטניה) וב-15 ביוני 2021 על ידי Celadon Books (ארצות הברית).
זהו סיפור בלשי פסיכולוגי על סדרת רציחות בקולג' בקיימברידג'.
הרומן הופיע במקום השני ברשימת רבי המכר הבדיוניים של הניו יורק טיימס לשבוע המסתיים ב-19 ביוני 2021. הוא תורגם לעברית על ידי רחל פן והוצא לאור על ידי הוצאות פן ומשכל בשנת 2021.
כתב את התסריט ל"השטן שאת מכירה" בכיכובם של לנה אולין, רוזמונד פייק וג'ניפר לורנס
השתתף בכתיבת התסריט של "האנגלים באים".
אלכסנדרֶה "אלכס" מורנו לופרה (בספרדית: Alexandre "Álex" Moreno Lopera; נולד ב־8 ביוני 1993) הוא כדורגלן ספרדי המשחק בעמדות המגן השמאלי והקיצוני השמאלי בז'ירונה מהלה ליגה.
מורנו, שנולד בעיירה במחוז ברצלונה, קטלוניה, סיים את לימודיו בקבוצת הנוער של המועדון המקומי וילפרנקה , וערך במדי הקבוצה הבוגרת הופעה בודדת בליגה הרביעית.
הוא חתם במועדון ברצלונה באפריל 2011, והוא שויך לקבוצת הנוער.
הוא שוחרר מהמועדון בסוף העונה.
ביולי 2012, מורנו הצטרף למועדון בדאלונה פוטור .
הוא סיים את העונה עם 1,333 דקות משחק, בהן כבש פעמיים.
ב־4 ביולי 2013, מורנו עבר למועדון מיורקה, לאחר שירדה לליגה השנייה בעונת 2012/2013. הוא שיחק את המשחק הראשון במדי הקבוצה ב־18 באוגוסט, בהפסד חוץ 0–4 לסבאדל.
מורנו כבש את שערו הראשון בליגה השנייה ב־4 בינואר 2014 בשוויון 2–2 נגד לאס פאלמאס.
הוא הופיע בקביעות במהלך העונה, מכיוון שקבוצתו נמנעה בקושי מירידת ליגה נוספת.
ב־15 ביולי 2014, מורנו חתם על חוזה לארבע שנים עם ראיו ואיקאנו.
הוא ערך את הופעת הבכורה שלו בלה ליגה ב־14 בספטמבר, כשעלה כמחליף בתבוסה הביתית 2–3 לאלצ'ה.
מורנו הושאל לאלצ'ה מהדרג השני לשנה אחת ב־13 באוגוסט 2015, אך הוחזר לראיו ואיקאנו.
הוא כבש 3 פעמים ב־40 הופעות, ובאותה עונה חזרה הקבוצה לליגה הבכירה כשסיימה ראשונה את עונת 2017/2018.
ב־21 באוגוסט 2019, לאחר שראיו ואיקאנו ירדה ליגה מהמקום האחרון בתום עונת 2018/2019, מורנו הצטרף לריאל בטיס בחוזה לחמש שנים.
הוא הבקיע את שערו הראשון עבור הקבוצה ב־11 בינואר 2020, בניצחון 0–3 על פורטוגלטה בסיבוב השני של גביע המלך הספרדי.
הוא הבקיע את השער הראשון שלו בליגה ב־24 באוקטובר 2021, בניצחון 3–2 על ראיו ואיקאנו.
הוא הבקיע צמד ב־12 בדצמבר, בניצחון הביתי 4–0 על ריאל סוסיאדד.
ב-11 בינואר 2023, הצטרף מורנו לאסטון וילה מהפרמיירליג תמורת תשלום לא ידוע, וחתם על חוזה לשלוש שנים וחצי.
ערך את הופעתו הבכורה יומיים לאחר מכן בניצחון 1–2 על לידס יונייטד.
ב-21 באוגוסט 2024 הושאל לנוטינגהאם פורסט לעונה אחת.
אלכס מלארי ג'וניור הוא שחקן קנדי ממוצא פיליפיני.
מלארי נולד בפיליפינים, אך גדל בסקרבורו, אונטריו, קנדה.
מלארי התחרה ברמה הלאומית בטאקוונדו.
יש לו חגורה שחורה מדרגה שלישית.
הוא היה פעמיים אלוף קנדי בטאקוונדו.
עם זאת, הוא ויתר על כך כשהיה בגיל 13. לאחר מכן הוא החל לשחק כדורסל באופן מקצועי אבל פציעה מנעה ממנו לעסוק במקצוע הזה.
בזמן שלמד באוניברסיטת טורונטו, מלארי החליט להתמקד במשחק.
תפקידו הראשון היה בסדרת הטלוויזיה, "חומר אפל" המבוססת על סדרת הקומיקס באותו שם.
מאז הוא כיכב בכמה סרטים וסדרות טלוויזיה, בהם הסרט העלילתי של נטפליקס "פרויקט אדם", ובסדרת הטלוויזיה "ג'יני וג'ורג'יה".
שנהסרטתפקידהערות 2010Dead GenesisמיקיA Dance for Graceאלכס 2014רובוקופסגן צעירDebugבן זוג ראשון2015Pay the Ghostאמט2019קוד 8קינגסטון2022פרויקט אדםכריסטוסחתונה אש!דוג פייס2024קוד 8: חלק שני (אנ')קינגסטון
חוסה "אלחנדרו" אלכס מרטין ולרון (בספרדית: José Alejandro "Álex" Martín Valerón; נולד ב-25 בינואר 1998 בלאס פאלמאס דה גראן קנריה שבספרד) הוא כדורגלן ספרדי המשחק בעמדת הבלם.
מרטין גדל במחלקות הנוער של לאס פאלמאס, ריאל בטיס וריאל מדריד.
בשנת 2017 החל לשחק בריאל מדריד קסטיליה, קבוצת המילואים של ריאל מדריד.
בהמשך שיחק בקבוצות לגנס, קרטחנה, קדיס, סלטה ויגו ב' ומירנדס.
בינואר 2024 הושאל לראסינג פרול.
אלכס ג'יי סקוט הוא כדורגלן אנגלי המשחק בעמדת הקשר בקבוצת בורנמות' מהפרמייר ליג.
סקוט החל את הקריירה המקצוענית שלו בקבוצת הכדורגל של גרנזי מהליגות הנמוכות באנגליה.
בשנת 2020 חתם סקוט בבריסטול סיטי מהפוטבול ליג צ'מפיונשיפ.
ב-25 באפריל 2021 ערך את הופעת הבכורה שלו בקבוצה הבוגרת של בריסטול סיטי, בהפסד 3-2 ללוטון טאון במסגרת המחזור ה-44 בליגה לעונת .
סקוט זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022.
הוא היה חלק מסגל הנבחרת לטורניר גביע העולם עד גיל 20 בשנת 2023.
נבחרת אנגליה עד גיל 19
אלכס סאקסון הוא שחקן אמריקאי.
סקסון גדל בליברטי, מיזורי, פרבר של קנזס סיטי.
ב-2013 לוהק סקסון לתפקיד חוזר בסדרת הטלוויזיה משפחת פוסטר, שנוצרה על ידי פיטר פייג' ובראדלי ברדווג.
בשנת 2014 החל לשחק בתפקיד חוזר ש בדרמה של MTV למצוא את קרטר.
בתחילה לוהק סקסון רק לפרק הפיילוט של הסדרה, אך לוהק שוב לתפקיד חוזר לאחר שהראנר של הסדרה טרי מינסקי התרשם ממשחקו בסצנה הראשונה שלו.
מאוחר יותר הודיעה לו ההפקה שדמותו אמורה להיהרג לקראת סוף העונה הראשונה.
אבל חודש לאחר מכן, נאמר לו שההחלטה הפכה כיוון שגם מינסקי וגם בכירי הרשת מצאו שסקסון חביב על הקהל.
במרץ 2019, לוהק סקסון לתפקיד אייס בסדרת המסתורין ננסי דרו.
תפקיד ראשי 2023המדבר הגבוה (אנ') איתן 3 פרקים
אלכסנדרו קטלין מיקה (ברומנית: Alexandru Cătălin Mica; נולד ב-25 באוגוסט 1991) הידוע בשם אלכס מיקה הוא זמר ומוזיקאי רומני.
מיקה ידוע בשל להיטו הבין-לאומי "Dalinda" שזכה להצלחה רבה.
אלכס גילה את חיבתו למוזיקה בגיל חמש.
הוא התחיל לכתוב שירים בגיל חמש-עשרה.
הוא גדל במחוז טימיש, עד גיל ארבע-עשרה, יחד עם הוריו, אחותו וסבו.
בשנת 2012 הוציא את השיר "Dalinda" שזכה להצלחה עולמית וסימן את פריצתו.
הוא דורג בראשי המצעדים ברומניה, בישראל זכה להצלחה רבה ודורג בחמישייה הפותחת ברדיוס 100FM כמו גם במצעדים נוספים.
במצעד השנתי הלועזי שפורסם ב-31 בדצמבר 2012 במאקו, דורג השיר במקום העשרים-וחמש.
בהמשך הקריירה שלו, הוציא שירים נוספים שזכו להצלחה מתונה אך לא שיחזרו את הצלחת הראשון.
עם זאת, בשנת 2018 הוציא את הלהיט "Latina Loca" שצבר מיליוני השמעות ביוטיוב ובספוטיפיי.
הווידאו קליפ הרשמי שלו פורסם בסמוך לכך.
אלכסנדר פרנסיס ניוסטדר הוא שחקן קולנוע וטלוויזיה אמריקאי.
בשנת 2009, הופיע ניוסטדר לראשונה בסרט Albino Farm.
בשנת 2010, הוא כיכב בתור קיילב ג'ונסון בסרט "Last Breath".